中呂・紅繡鞋
東村醉西村依舊，今日醒來日扶頭，直吃得海枯石爛恁時休！將屠龍劍，釣鰲鉤，遇知音都去做酒。返舊約十年心事，動新愁半夜相思，常記得小窗人靜夜深時。正西風閒時水，秋興淺不禁詩，凋零了紅葉兒。雪香蘭高侵雲鬢，玉靈芝斜捧烏雲，輪靨裡包藏著些粉霜痕。耳垂兒冰雪捏，小孔兒裡都是玉酥湮，只被這業環兒把他拖逗損。挨著靠著雲窗同坐，偎著抱著月枕雙歌，聽著數著愁著怕著早四更過。四更過情未足，情未足夜如梭，天哪，更閏一更兒妨什麼！。